钦定古今图书集成/明伦汇编/氏族典/第163卷 > 《廖用贤尚友录》 > 桓郁
## 钦定古今图书集成/明伦汇编/氏族典/第163卷 > 《廖用贤尚友录》 > 桓郁

按《后汉书桓荣传》：“荣子郁，字仲恩，少以父任为郎，敦
厚笃学，传父业，以《尚书》教授，门徒常数百人。荣卒，郁
当袭爵，上书让于兄子汎，显宗不许，不得已受封。帝
以郁先师子，有礼让，甚见亲厚，常居中论经书，问以
政事，稍迁侍中，以侍中监虎贲中郎将。永平十五年，
入授皇太子经，迁越骑校尉。肃宗即位，郁以母忧乞”
身，诏听以侍中行服。建初二年，迁屯骑校尉。和帝即
位，富于《春秋》，侍中窦宪欲令少主颇涉经学，上疏皇
太后。郁由是迁长乐少府，复入侍讲。顷之，转为侍中、
奉车都尉。永元四年，代丁鸿为太常。明年病卒。子普
嗣。